Der var alt andet end god stemning, da en 21-årig mand natten til lørdag bliver bortvist fra natklubben Stygge tæt ved festgaden Jomfru Ane Gade i Aalborg. Den 21-årige var så utilfreds med bortvisningen, at der opstår noget tumult, hvor han ender med at slå to dørmænd. Det fortæller vagtchef Torben Larsen fra Nordjyllands Politi. Manden anholdes kort efter, og det viser sig, at det ikke er første gang, politiet har fingrene i den unge mand. Han er i forvejen kendt af ordensmagten for netop vold. Han fremstilles i grundlovsforhør lørdag sigtet for vold.

Opsummering:
Natten til lørdag opstod der tumult foran natklubben Stygge i Aalborg.